CELEX: 62013CN0055
Language: el
Date: 2013-01-31 00:00:00
Title: Υπόθεση C-55/13: Προσφυγή της 31ης Ιανουαρίου 2013 — Ευρωπαϊκή Επιτροπή κατά Δημοκρατίας της Πολωνίας

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/11
            
         Προσφυγή της 31ης Ιανουαρίου 2013 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-55/13)
   2013/C 101/25
   Γλώσσα διαδικασίας:η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Hetsch, O. Beynet, K. Herrmann)
   
      Καθής: Δημοκρατία της Πολωνίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Πολωνίας, παραλείποντας να θεσπίσει όλες τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς τα άρθρα 2 (σημεία 15, 16, 22, 34 και 35), 3 (παράγραφοι 4 και 9), 6 (παράγραφοι 1 έως 3), 7 (παράγραφοι 1 και 3), 9 έως 11, 14, 16 έως 23, 26 (παράγραφος 2, στοιχείο γ', δεύτερη περίοδος και επ., καθώς και στοιχείο δ', τρίτη και τέταρτη περίοδος, και παράγραφος 3), 27 (παράγραφος 2), 29, 31, 36, 42 (παράγραφοι 1 έως 4), 43 (παράγραφοι 1, 4 και 8), 44 και προς τα σημεία 1 και 2 του παραρτήματος I της οδηγίας 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 2003/55/ΕΚ (1), και, εν πάση περιπτώσει, μη ανακοινώνοντας τις εν λόγω διατάξεις στην Επιτροπή, παρέβη τις υποχρεώσεις που υπέχει από το άρθρο 54, παράγραφος 1, της οδηγίας αυτής·
            
         
               —
            
            
               να επιβάλει στη Δημοκρατία της Πολωνίας, σύμφωνα με το άρθρο 260, παράγραφος 3, ΣΛΕΕ, ημερήσια χρηματική ποινή ύψους 88 819,20 ευρώ, υπολογιζόμενη από την ημερομηνία εκδόσεως της αποφάσεως στην παρούσα υπόθεση, λόγω μη συμμορφώσεως προς την υποχρέωση κοινοποιήσεως των μέτρων μεταφοράς στην εθνική έννομη τάξη της οδηγίας 2009/73/ΕΚ·
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας 2009/73/ΕΚ στην εσωτερική έννομη τάξη έληξε στις 3 Μαρτίου 2011.
   
      (1)  ΕΕ L 211, σ. 94.